Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 2. melléklet a 31/2010. (V. 13.) EüM rendelethez
Paragraph Index: 473

2. Kórkép leírása A vese rosszindulatú daganatainak előfordulási gyakorisága lassan emelkedik. 45-70 éves életkor között fordulnak elő, de egyre gyakrabban jelentkeznek fiatalabb életkorban. A malignus vesedaganatok között a vesesejtes ráknak 5 fő altípusát különböztethetjük meg, amelyek közül a leggyakoribb a világos sejtes carcinoma (RCC), az esetek 75-80%-a. A vesekéregben, a proximális kanyarulatos csatornákat bélelő sejtekből alakul ki. A szövettani diagnózis ismerete mindig kötelező. A betegség etiológiája pontosan még nem ismert, de mind a hazai, mind a jelentősebb nemzetközi szakmai társaságok kiemelik a dohányzás szerepét az RCC kialakulásában, továbbá az elhízást, kávéfogyasztást, állati zsiradékok fogyasztását is komoly rizikófaktornak tekinthetjük. Felfedezéskor 60-70%-ban szervre lokalizált, 5-10%-ban lokálisan előrehaladott, 15-20%-ban távoli áttétet képez. Relapszus a korai I-II klinikai stádiumban is előfordul. A vesedaganatok stádium beosztása során a következő TNM klasszifikáció kerül alkalmazásra (forrás: UICC): 2.1. TNM klinikai klasszifikáció, primer tumor A B C T Primer tumor TX Primer tumor nem ítélhető meg T0 Primer tumor nem mutatható ki T1 A tumor a vese anatómiai határain belül helyezkedik el, a legnagyobb dimenziójában maximum 7 cm T1a 4 cm-es vagy kisebb tumor T1b 4 cm-nél nagyobb, 7 cm-nél nem nagyobb tumor T2 A tumor a vese anatómiai határain belül helyezkedik el, a legnagyobb dimenziójában meghaladja a 7 cm-t T3 A tumor ráterjed a nagyobb vénákra [vena renális (renálisok)], vagy közvetlenül infiltrálja a mellékvesét vagy a perirenalis (más szóval perinephricus) szöveteket, de nem terjed túl a Gerota-fascián T3a A tumor ráterjed a mellékvesére, vagy a perirenalis zsírszövetekre*, de nem terjed túl a Gerota-fascián T3b A tumor nagy tömegben ráterjed a vena renálisra (renálisokra)**, vagy vena cavára, vagy annak falára a rekeszizom alatt T3c A tumortömeg ráterjed vena cavára, vagy annak falára a rekeszizom felett T4 A tumor ráterjed a Gerota-fascián túli területekre *Beleértve: vesesinus (peripelvicus) zsír. **Beleértve a szegmentális (musculáris réteget is tartalmazó) ágakat. 2.2. TNM klinikai klasszifikáció, regionális nyirokcsomó A B C N Regionális nyirokcsomó NX Regionális nyirokcsomóáttét nem igazolható N0 Nincs regionális nyirokcsomóáttét N1 Metastasis szoliter regionális nyirokcsomóban N2 Metastasis egynél több regionális nyirokcsomóban 2.3. TNM klinikai klasszifikáció, távoli áttétek A B C 1 M Távoli áttétek MX Távoli áttét nem igazolható M0 Távoli áttét nincs M1 Távoli áttét (áttétek) 2.4. pTNM patológiai klasszifikáció A B C pTNM Patológiai klasszifikáció pN0 A regionális lymphadenectomia útján nyert szövetmintából lehetőség szerint 8 vagy több nyirokcsomó szövettani vizsgálatát kell elvégezni. Amennyiben a vizsgált nyirokcsomók negatívnak bizonyulnak, de a megkívánt nyirokcsomószám nem áll rendelkezésre, a besorolás pN0. 2.5. G Szövettani grading A B C G Szövettani grading GX A differenciáltság foka nem állapítható meg G1 Jól differenciált G2 Mérsékelten differenciált G3-4 Gyengén differenciált/differenciálatlan

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes